
Z A P I S N I K

14. sjednice Vijeća Mjesnog odbora Knežija, održane 5. srpnja 2022. u prostorijama Mjesnog odbora Knežija, Albaharijeva ulica 2, s početkom u 19:00 sati

NAZOČNI ČLANOVI VIJEĆA:
Toma Bošnjak, Jelena Holy, Davor Nikolić, Snježana Prpić Rudić, Zrinka Vrbanus Bajdak, Marija Vulić, Valentina Knežević
 
NENAZOČNI ČLANOVI VIJEĆA: Tomislav Stančić, Jan Mickovski,
OSTALI NAZOČNI: Nema

Predsjedava: Valentina Knežević, predsjednica Vijeća.
Zapisnik vodi: Marija Vulić, potpredsjednica Vijeća
	Predsjednica konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 14. sjednicu Vijeća Mjesnog odbora Knežija.

	Vijeće jednoglasno prihvaća tekst Zapisnika 13. sjednice Vijeća Mjesnog odbora Knežija, održane 07. lipnja,  2022., bez izmjena.

	Na prijedlog predsjednice Vijeće jednoglasno utvrđuje

DNEVNI RED:
1. Prijedlog godišnjeg izvještaja o izvršenju financijskog plana Vijeća Mjesnog odbora Knežija za 2021.
2. Produljenje postojećih odobrenja za povremeno korištenje prostora Mjesnog odbora Knežija
3. Preimenovanje autobusnog stajališta „Nehajska“ na lokaciji Zagrebačka avenija smjer zapad u „Ujevićeva“
4. Pitanja, prijedlozi i obavijesti

Ad 1. Prijedlog godišnjeg izvještaja o izvršenju financijskog plana Vijeća Mjesnog odbora Knežija za 2021.
Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju svi članovi Vijeća
Nakon rasprave Vijeće jednoglasno donosi:

GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora Knežija za 2021.

Članak 1. 
Godišnji izvještaj o izvršenju Financijskog plana Mjesnog odbora Knežija za 2021. sadrži:

	Broj ek. Klasifik.
	
OSNOVNA I POTANJA NAMJENA
	
Plan za 2021.
	Ostvareno prihoda za 2021.
	Ostvareno rashoda za 2021.
	Indeks (5/3*100)

	1
	2
	3
	4
	5
	6

	 
	RASHODI
	2.222.045,00
	2.222.045,00
	2.207.194,33
	99,33

	3
	RASHODI POSLOVANJA
	2.222.045,00
	2.222.045,00
	2.207.194,33
	99,33

	32
	Materijalni rashodi
	2.222.045,00
	2.222.045,00
	2.207.194,33
	99,33

	323
	Rashodi za usluge
	2.092.545,00
	2.092.545,00
	2.089.502,55
	99,85

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	2.092.545,00
	2.092.545,00
	2.089.502,55
	99,85

	 
	ODRŽAVANJE JAVNIH POVRŠINA
	948.341,00
	948.341,00
	948.341,00
	100,00

	 
	ODRŽAVANJE NERAZVRSTANIH CESTA
	1.144.204,00
	1.144.204,00
	1.141.161,55
	99,73

	329
	Ostali nespomenuti rashodi poslovanja
	129.500,00
	129.500,00
	117.691,78
	90,88

	3291
	Naknade za rad predstavničkih i izvršnih tijela, povjerenstava i slično
	119.000,00
	119.000,00
	117.691,78
	98,90

	3299
	Ostali nespomenuti rashodi poslovanja
	10.500,00
	10.500,00
	0,00
	0,00



Članak 2.
Ovaj će Godišnji izvještaj o izvršenju biti objavljen na oglasnoj ploči Mjesnog odbora Knežija.

Ad 2. Produljenje postojećih odobrenja za povremeno korištenje prostora Mjesnog odbora Knežija 
Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju svi članovi Vijeća
Nakon rasprave Vijeće jednoglasno donosi:

. Z A K L J U Č A K
o produljenju Odobrenja za povremeno korištenje prostora
Mjesnog odbora Knežija
1. Vijeće Mjesnog odbora Knežija suglasno je da se odobrenjima za povremeno korištenje prostora Mjesnog odbora Knežija, koja su izdana korisnicima na određeno vrijeme u trajanju do 15. srpnja 2022., produlji rok do 31. listopada 2022. 
2. Sukladno navedenome, korisnici prostora Mjesnog odbora Knežija koristiti će prostor po već utvrđenom rasporedu i prema terminima u izdanim odobrenjima u trajanju do 31. listopada 2022.
3. Zaključak dostaviti korisnicima prostora Mjesnog odbora Knežija i Gradskom uredu za mjesnu samoupravu, civilnu zaštitu i sigurnost.

Ad 3. Preimenovanje autobusnog stajališta „Nehajska“ na lokaciji Zagrebačka avenija smjer zapad u „Ujevićeva“
Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju svi članovi Vijeća
Nakon rasprave Vijeće jednoglasno donosi:

Z A K LJ U Č A K
o preimenovanju autobusnog stajališta „Nehajska“ u „Ujevićeva“

1. Vijeće Mjesnog odbora Knežija suglasno je sa prijedlogom da se autobusno stajalište „Nehajska“, na lokaciji Zagrebačka avenija smjer zapad, preimenuje u „Ujevićeva“.

2. Zaključak dostaviti Vijeću Gradske četvrti Trešnjevka – jug.




Ad 4 Pitanja, prijedlozi i obavijesti  
		Član Vijeća Toma Bošnjak predlaže postavljanje klupice u Parku Hrvatskog proljeća. 	Predsjednica sugerira kako bi bolja lokacija bila ispred pedijatrijske ordinacije u Bićanićevoj ulici, kao i ispred biokemijskog laboratorija.
		Članica Vijeća Snježana Prpić Rudić predlaže dodatnu provjeru kod nadležnih službi da li rampa na zemljištu Grada Zagreba k.č.br. 5074 k.o. Trešnjevka ima potrebne dozvole.
		Predsjednica odgovara da je već uputila zahtjev te će je obavijestiti o odgovoru nadležnih službi.
[bookmark: _GoBack]		Član Vijeća Davor Nikolić postavlja pitanje o deponiju zemlje koja je nastala iskapanjem kanala radi sanacije vrelovoda -Investitor HEP, a  koja je smještena na parceli predviđenoj za gradnju Osnovne škole Horvati. Želi znati da li Grad iznajmljuje parcelu za zbrinjavanje materijala i traži rješenje-Ugovor na uvid.

Budući da nitko od članova ne traži riječ, dnevni red je iscrpljen, predsjednica zaključuje sjednicu.

Dovršeno u 19:45 sati.

KLASA: 024-08/22-003/1412
URBROJ: 251-13-11-15-22-2
Zagreb, 05. srpnja 2022.

Zapisnik sastavio: 							
Marija Vulić		            
                                 			                                                       Predsjednica
                        Vijeća Mjesnog odbora 
            Knežija

                         Valentina Knežević

